सांसद गुट में ठिठाेली, विधायक गुट पहुंचते ही गर्माया माहौल
जिलाध्यक्ष पद के लिए हुई रायशुमारी हंगामेदार रही
भास्कर संवाददाता | बुरहानपुर
भाजपा जिलाध्यक्ष को लेकर रविवार को हुई रायशुमारी हंगामेदार रही। खड़कोद के गुप्तेश्वर मंदिर में सांसद गुट के दावेदार विजय गुप्ता समर्थकों के साथ दोपहर 12 बजे ही आ डटे। नेता-कार्यकर्ताओं की मौजूदगी मंे हंसी-ठिठौली चलती रही। दोपहर करीब 2.30 बजे विधायक गुट से एकमात्र दावेदार मुकेश शाह समर्थकों के साथ पहुंचे। उन्होंने सांसद नंदकुमारसिंह चौहान, विधायक अर्चना चिटनीस और मुकेश शाह के नारे लगाए। समझाइश बाद भी नहीं मानने पर विजय गुप्ता समर्थकांे ने भी नारेबाजी शुरू कर दी। उन्होंने सांसद, विधायक को छोड़ सिर्फ अपने नेता के नारे लगाए।
गहमागहमी भरे माहौल में चुनाव अधिकारी राजगढ़ सांसद रोढमल नागर और सहायक चुनाव अिधकार राजपालसिंह सिसोदिया पहुंचे। हंगामा देख वे नाराज हो गए। समझाइश देने के बाद भी मामला शांत नहीं होने पर वे लौटने लगे। महापौर अनिल भोसले ने उन्हें मनाया और रोका। दोनों तरफ से जमकर हंगामा देख रतनलाल हासानंदानी सहित कई वरिष्ठ नेता बाहर निकल गए। माहौल को पहले ही भांपकर कई जमीनी कार्यकर्ताओं ने रायशुमारी से दूरी बनाए रखी। वे यहां पहुंचे ही नहीं। सांसद नंदकुमारसिंह चौहान, विधायक अर्चना चिटनीस और जिलाध्यक्ष दिलीप श्राफ भी नजर नहीं आए।
आधे मिनट में रायशुमारी, उधर आमजन परेशान
रायशुमारी के नाम पर इधर बैठक में हंगामा चलता रहा। उधर रोड पर बेतरतीब वाहन खड़े होन से लोग परेशान होते रहे। यहां दोपहर 2 से शाम 6 बजे तक जाम लगा रहा। वाहन चालक जैसे-तैसे निकले। हालात यह रहे कि पैदल चलना तक मुश्किल हो गया। बड़ा कार्यक्रम होने के बाद भी यहां पुलिस की तैनाती नहीं थी।
awa_Deva hin_Deva bho_Deva hin_Deva hin_Deva hin_Deva hin_Deva